Amma fa ba kowace cutuwa ko rashin lafiya da azumi ke janyo wa mutum ba ne take halatta rashin yin azumi, saboda akwai wasu kananan cututtuka da a bisa al’ada mutane ba su ganinsu da wani muhimmanci, misali azumin da yake janyo ciwon kai kadan kuma maras tsanani ko zazzabi sama-sama ko zafin jiki ko radadin ido ko kunne da ba su da wani tasiri wajen jikkata mutum da makamantan haka, iri wadannan cututtuka ba su halatta wa mutum ya fake da su wajen kin sauke wajibin da ya hau kansa na azumi.
